122 Lux quedam est exterior

Lux[[1]](#footnote-1) quedam est exterior et corporalis vtpote solaris. Est alia lux interior et spiritualis, scilicet, intellectus agens secundum Philosophum. Est tertia lux ulterior et spiritualis, scilicet, Dei gracia uel

/fol. 255vb/

diuina sapiencia. Est lux superior, et principalis siue priuilegialis, scilicet, lux increata.

¶ Prima lux est in obiecto generosa, in medio copiosa, in organo virtuosa,[[2]](#footnote-2) de qua Ysai. 30[:26]: *Erit lux lunæ sicut lux solis*.

¶ Secunda lux est depuratiua et principatiua ratio fantasmatis, decerianta et fortisicatiua respectum interius possibiles. Lucet enim in intellectum possibili sicut lux in diaphono, secundum communi, 3 *De anima*. Sed per caliginem peccati sic obtenebratur vt vix sciri possit quid sit ymmo, vel an sit iuxta illud Ysai. 5[:30]: *Lux* tenebrata *est in caligine eius.*

¶ Tercia lux vicii purgatiua, liberi arbitri directiua, ad bonum opus impulsiua, et boni operis completiva secundum illud Prou. 4[:18]: *Justorum semita quasi lux splendens procedit*.

De quarta luce si accipiatur essentialiter sic dicitur Mich. 7[:8]: Si *sedero in tenebris, Dominus lux mea est*. Si autem personaliter, tunc autem per persona Patris ingenti, [1] Joan. 1[:5]: *Deus lux est et tenebre in eo non sunt ulle.* Aut per personam Filii vnigeniti vt Joan. 8[:12]: *Ego sum lux mundi*. Aut per persona Spiritus Sancti, et tunc sub figura exponitur illud Exod. 10[:23]: *Vbicumque habitabant filii Israel, lux erat.* Si autem de beata Maria intelligatur tunc Esth. 8[:16]: *Iudeis noua lux*, etc.

¶ Item est lux illuminans non illuminata sicut doctrina apostolorum, Matt. 5[:14]: *Vos estis lux mundi*. Est lux illuminata non illuminans, sicut lux in vita simplicium. Prime luci similis est lux solis, secunde lux lune, tertie lux terre.

¶ Item lux est viatorum directiua radiorum diffusiua, miserorum letificatiua, sanctorum exemplatiua. Ita verbum incarnatum viantes dirigit. Ideo qui ambulant non offendit, Psal. [42:3]: *Emitte lucem tuam et veritatem*, etc. Luc. 1[:79]: *Illuminare hiis qui in tenebris*, etc. Secundo instar lucis radios emittit adeo quod vicium pertransit quod ab humano sensu cognosci non poterit. Sic Christus ingressus est virginem. De tercio, Tob. [5:12]: *Quale mihi gaudium qui in tenebris sedeo, et* lucem *celi non video*, quasi dicens, sine luce non est consolacio. Sed heu quia pauci consolantur ad hanc lucem. Vnde Joan. [3:19]: *Lux venit in mundum, et dilexerunt homines magis tenebras quam lucem.* Sed tales in fine proiciet Christus tanquam

/fol. 256ra/

degeneres pullos aquile qui versus solem[[3]](#footnote-3) respicere non possunt. Ideo secundum Johannem [12:35]: *Dum lucem habetis*, credite in lucem. De quarto Johannes 1[:9]: *Erat lux vera, que*, etc.

|  |  |
| --- | --- |
|  |  |
|  |  |

1. Lux ] Lambeth begins: Est quedam lux… with the “E” capitalized. [↑](#footnote-ref-1)
2. virtuosa ] Lambeth, F 128 *corr.* copiosa F 80. [↑](#footnote-ref-2)
3. solem ] Lambeth *corr*. fontem F 80. [↑](#footnote-ref-3)